Азат Фазлыев: «Әни өйгә кайтты, хәле Аллага шөкер»

	Җырчы Азат һәм Алсу Фазлыевларның әниләренә ярдәм кирәк дип бик күп матбугат чарасы язды. Бөтен дөнья акча җыешты. Хәзер дә күпләр хәлләрен сорашып торалар икән. Азат Фазлыев әнисенең хәле ничек булуы турында сөйләде.	 “7 гыйнвар көнне Әни өйгә кайтты. Хәле Аллага шөкер! Донор эзләү 2-3 айга сузыла диделәр, шуңа врачлар кайтып торырга куштылар. Алла бирса, донор булгач та кире Стамбулга китәбез! Әнинең кәефе яхшы! Ел буе температура булды, көн саен. Температура төште, канында инфекция булган. Алла бирса, операцияне дә җиңәбез!” – ди Азат һәм барлык дусларга, ярдәм итүчеләргә, теләктәшлектә торучыларга рәхмәтен җиткерә. 
	---	
Матбугат.ру

	№ --- | 13.01.2019	


